ด่วน! ศบค.ขยายล็อกดาวน์ 1 เดือน-เพิ่มพื้นที่สีแดงเข้มรวม 29 จว. มีผลพรุ่งนี้!
ด่วน! ศบค.ขยายล็อกดาวน์ 1 เดือน-เพิ่มพื้นที่สีแดงเข้มรวม 29 จว. มีผลพรุ่งนี้!
ด่วน! ศบค.ขยายล็อกดาวน์ 1 เดือน-เพิ่มพื้นที่สีแดงเข้มรวม 29 จว. มีผลพรุ่งนี้! พร้อมผ่อนคลายร้านอาหารในห้างเปิดขายไม่เกิน 20.00 น.
1 ส.ค. 2564

รายงานข่าวจากทำเนียบรัฐบาล เปิดเผยว่า ที่ประชุมศูนย์บริหารสถานการณ์โควิด-19 (ศบค.) ชุดใหญ่ในช่วงบ่ายวันนี้(1ส.ค.2564)มีมติปรับพื้นที่ควบคุมสูงสุดและเข้มงวด เพิ่มจาก 13 จังหวัด เป็น 29 จังหวัด และให้ขยายมาตรการล็อกดาวน์ในพื้นที่ดังกล่าวอีก 1 เดือน โดยมีผลตั้งแต่วันที่ 2-31 ส.ค.นี้ 
โดย 29 จังหวัด ได้แก่ กรุงเทพมหานคร กาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี พระนครศรีอยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรี และอ่างทอง และขยายล็อกดาวน์ต่อเนื่องอีก 1 เดือน นับจากครบกำหนดระยะแรกในวันที่ 2 สิงหาคม นี้
พร้อมทั้งผ่อนคลายมาตรการให้ร้านอาหารในห้างสรรพสินค้าสามารถเปิดจำหน่ายเฉพาะเพื่อบริการเดลิเวอร์รี่ โดยให้เปิดได้ไม่เกิน 20.00 น.